பகுப்பு:மென்பொருள் விடுதலை.எல்லாம் மென்மயம் ஆகி வருகிறது எனத்துவங்கி, நம் பொருளொன்று நாம் இசையும் வண்ணம் ஆட வேண்டுமேயன்றி அதனை வடிவமைத்தோர் வருத்தும் படிக்கு அல்ல என்பது வரைப் பார்த்தோம். நமது மின்-மென் தேவைகளை நாளைப் பூர்த்திச் செய்யப் போகும் மழலைச் செல்வங்களுக்கு  இந்நுட்பங்களை கற்பிப்பதற்கான அணுகுமுறை  என்ன?.நகரத்தின் நல்ல பள்ளிகளில் அதுவும் ஒன்று. கல்வித்திட்டத்தில் கணினிப்பாடத்தைப் புதிதாகச் சேர்த்திருந்தனர்.  கூடவே அதற்குரியக்.கூடுதல் கட்டணமும் தவறாது வசூலிக்கப் பட்டிருந்தது. கணினியென்றால் என்னவென்று கதைத்தே காலத்தைக் கடத்திக் கொண்டிருந்தார் ஆசிரியர்..கணினிகள் உறையும் அறையின் கதவுகள் திறந்தன. மாணவர்களுக்கு ஏகக் குஷி! கணினியின் செயற்பாடுகள் அவர்களை வியக்கவைத்தன. கைக் கடுக்க எழுதிய கட்டுரைகள் விரல் நுனியில் விடுக்கப் பட்டு நிரந்தரமாகப் போகின்றன என்றால் விசித்திரம் தானே!.கணினி காட்டிய மாயங்களில் மற்றவர்கள் மெய் மறந்து இருந்த நேரம், இதைத் தட்டினால் அது நடக்கிறது என்பது கேட்கவும் பார்க்கவும் நல்லாத் தான் சார் இருக்கு!   எனக்கு இதைத் தட்டினா முன்னாடி ஒன்னு காமிச்சீங்களே அது வரணும். எப்படிச் செய்ய எனக் கேட்டான் ஒருக் குறும்பன்.